Spomenik Dragi Gervaisu u Žminju
**Drago Gervais** (Opatija, 18. travnja 1904. - Sežana, 1. srpnja 1957.), hrvatski književnik i pjesnik

Život
-----

Rodna kuća u Opatiji mu je nosila adresu: Abbazia 227, a u matičnoj knjizi rođenih upisan je pod imenom Carolus Iulius Oscar Gervais. Srednje škole polazio je u Opatiji i na Sušaku, dok je Sveučilište (Pravni fakultet) završio u Zagrebu.

Služio je kao odvjetnički pripravnik u Bjelovaru i Beogradu. Odmah i poslije rata vratio se u svoju oslobođenu domovinu, da bude pri ruci narodnim vlastima oko sređivanja prilika u Istri, iz koje je za vrijeme krute fašističke vladavine morao emigrirati kao brojni istarski Hrvati. U Drugom svjetskom ratu, za vrijeme NDH, službovao je u Bjelovaru. Zbog straha je prešao u Beograd, gdje je sreo druge poznate Hrvate Istrane i Primorce kao što su Ivan Matetić Ronjgov, Mate Balota (Mijo Mirković) i David Kabalin. Djelovao je u ediciji *Oko Trsta*. Neko je vrijeme radio u Tanjugu, zatim u Ministarstvu vanjskih poslova u Beogradu. Kuriozitet je da su mu pjesme na čakavskom narječju objavili u izdanjima *Između dva rata - novija hrvatska lirika* iz 1942. godine (ur. Vinko Nikolić), *Hrvatska majka u pjesmi* iz 1941. godine te *Četrdeset dvojica* iz 1942. godine (ur. Ljubo Wiesner) dok je bio u emigraciji, iako nije za to znao.

Nakon oslobođenja se opet vratio u Rijeku, gdje je pokrenuo hrvatski tisak. Preuzeo je funkciju direktora drame Hrvatskog narodnog kazališta »Ivan Zajc«, kojemu nešto kasnije dolazi na čelo kao intendant, te ostaje na tom položaju sve do svoje nenadane i tragične smrti, 1. srpnja 1957. u Sežani.

Pisao je pripovijesti, feljtone i komedije (Reakcionari, Brod je otplovio, Radi se o stanu, Karolina riječka), ali je u *književnost* ušao *prije svega kao čakavski pjesnik*. Već prvom zbirkom *Čakavski stihovi* (1929.) postigao je velik uspjeh i postao ne samo pjesnik svoga zavičaja nego i jedan od naših najboljih dijalektalnih pjesnika. Još 1929. izdaje u Crikvenici svoje *Čakavske stihove*, koje mu kasnije u različitim izdanjima izlaze ponovo više puta (1935 i 1940, 1949, 1951, 1955, 1964. i 1987); zbirka iz 1964. godine najpotpunija je. Godine 1951. »Zora« mu je izdala i zbirku *Istarski kanat*.

Djela
-----

* *Čakavski stihovi* (1929.)
* *Istarski kanat* (1951.)

### Pjesme

Nepotpun popis:

* *Moja zemja (Pod Učkun)*
* *Sunce*
* *Nonići stari*
* *Tri nonice*
* *Trešete*
* *Briškule*
* *Pipa*
* *Boći*
* *Na kafe*
* *Tri kraji*
* *Barufa*
* *Barke faren*
* *Kmeti*
* *Stari zakon*
* *Bog domovina*

### Komedije

* *Radi se o stanu* (1951)
* *Karolina Riječka* (1952)
* *Duhi* (komedija u tri čina)(1953)
* *Reakcionari*
* *Brod je otplovio*
* *Čudo od djevice Ivane*
* *Palmin List*
* *Ujak iz Amerike*

### Filmografija

* Barba Žvane (scenarij, 1949.)

Izvori
------

1. ↑  Klub Sušačana - Sušačka revija 53 David Kabalin
2. ↑  „Kolo Višnja Višnjić Karković:Prilozi Draga Gervaisa u periodičkim publikacijama od 1925. do 1987.". Arhivirano iz originala na datum 2011-05-19. Pristupljeno 2011-06-10.

Vanjske veze
------------

* Djela Drage Gervaisa Arhivirano 2005-11-03 na Wayback Machine-u
* Rondo Histriae ženski zbor iz Pule izvodi uglazbljene stihove ’’Pod Učkun kućice bele’’ - (video)

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 47935834
* LCCN: nr88004089
* ISNI: 0000 0001 1443 385X
* GND: 132876353
* BNF: cb12671828r (podaci)
* NKC: js2011625395
* CONOR.SI: 50975587

 |